text: Der bliver stadig flere ørne at se i Danmark
  28 februar 2016 kl. 11.01
  Danmarks ynglebestand af havørne vokser fortsat, så der år for år bliver flere af de store fugle at se til Ørnens Dag.
  Søndag fra kl. 10-14 står Dansk Ornitologisk Forening endnu en gang for Ørnens Dag. På 21 steder landet over står  kompetente fuglefolk klar til at vil fortælle om - og forhåbentlig fremvise - de store vingefang.
  I TV SYDs område er der arrangementer i Ballum, Slivsø, Filsø og Fagerlien ved Fredericia.
  
  I 100 år var den udryddet som ynglefugl i Danmark, men nu trives den, og hvert år får flere par flere unger på vingerne. Danmarks ynglebestand af havørne vokser fortsat. I 2015 blev der fundet 11 nye havørnepar i forhold til ynglesæsonen 2014, så nu er der mindst 72 ynglende havørnepar i Danmark. De fik i alt 94 unger på vingerne.
  